’n Hartseer Jacobs het aan Son gesê sy het eers empatie gehad met die bestuurder, maar toe sy hoor hy loop rond asof niks gebeur het nie, was sy baie ongelukkig.
Sy vertel: “My vriend het vir my ’n boodskap gestuur om te sê die bestuurder loop springlewendig in Laingsburg rond.
“Die bakkie is nie padwaardig nie en hy het nie eens ’n rybewys nie. Dít alleen is genoeg rede om hom toe te sluit!”
Jacobs, wat in die Kaap woon, sê sy het dit Woensdag haar plig gemaak om De Doorns toe gaan om die ondersoekbeampte in die saak te gaan sien.
“Ek het haar gesê die man is in Laingsburg. Ek sê nie sy doen nie haar werk reg nie, maar iets klink nie lekker nie. Toe sê sy sy wag vir hom om na haar toe te kom of sy moet na hom toe gaan.
“Agterna toe sien ek hom en hy verduidelik dat hulle eers al die evidence bymekaar moet maak en met die ooggetuies moet praat. Hy’t gesê hulle wag vir die verslag van die nadoodse ondersoek.